# *Referat generalforsamling Bornholms Jagtudvalg 2016*

Følgende var mødt*: Steen Friis, Tage Ipsen, Thor Grønbech, Ole Thiesen, Hans Jørgen Hessner, Bo Larsen, Orla Hansen, Birger Nielsen, Lars Folkmann, Søren Schov, Steffen Finne, Tim Lambrecht, Bo Marker, Knud Kofoed*

*Meldt forfald: Henrik Frost Rasmussen*

Ad 1 **Valg af dirigent**

Orla Hansen blev valgt. Dagsorden blev godkendt.

Ad 2 **Beretning om det forgangne jagtår, 2013**

Steen fremlagde beretningen for de to forgangne år.

Statistik for årets udbytte og fremmøde til jagterne blev udleveret.

Steen anmoder om at benytte en skabelon med angivelse af udbytte, antal deltager og forening, som han har udfærdiget. Steen sender skabelon med mail til alle formænd. Alle indberetninger om udbytte osv. **skal** fremsendes på mail til Steen inden 1. februar.

Jagtdatoer for det kommende år skal indberettes til Steen inden 1. april. Han har på mødedagen kun modtaget datoer for 2 foreninger. HUSK det nu, så Steen kan give datoerne videre til kommunen.

Dem der har en rågekoloni i deres område opfodres til at lave seriøs optælling af antallet af reder. Det vil give et godt billede af rågernes antal år for år.

Der er ingen tvivl om at rågerne er en stor plage i byerne eller i nærhed af campingpladser.

Kommunen har overtaget arealerne i Ringebakkerne. Det bør undersøges om vi kan leje jagtretten i området til buejægerne. Steen Friis søger kommunen om jagtretten.

Beretning vedtaget.

Ad 3 **Revideret årsregnskab**

Hans Jørgen Hessner fremlagde regnskabet for 2 år, da der ikke blev afholdt møde i 2015.

Regnskabet for 2015 viser et lille overskud på 850 kroner. Overskuddet fremkommer efter vedtagelse i 2014 af at der skal opkræves et lille ekstra beløb til administration og afholdelse af møder.

Regnskabet blev godkendt.

Ad 4 **Indkomne forslag**

Ingen

Ad 5 **Valg til forretningsudvalg.**

For 2 år: Hans Jørgen Hessner valgt.

For 2 år: Tage Ipsen valgt. Er udvalgets sekretær.

For 1 år: Lars Folkmann valgt.

For 1 år: Thor Grønbech valgt som suppleant

Ad 6 **Valg revisorer**

For 2 år: Henning Finne valgt som revisor.

For 1 år: Ole Thiesen valgt som revisor suppleant.

Ad 7 **Eventuelt**

Jagtudvalgets vedtægter skal lægges ud på kreds 8’s hjemmeside. Steen Friis aftaler nærmere med Mogens Elleby.

Søren Schov ønsker et større jagtområde til buejægerne, da de har meget stor medlems fremgang. Ringebakkerne vil formodentligt være udmærket. Buejægerne vil være meget glade, hvis en forening kan tilbyde dem et område i 2016, større eller mindre.

Steen Friis fortalte at det er meget svært at få lov til at regulere måger. Han har været til et møde, hvor det blev præciseret at der skal forsøges mange andre muligheder først. Nexø havn har fået tilladelse.

Kl. 20,30 takkede Orla Hansen for god ro og orden, og ophævede mødet.

***HUSK INDMELDING AF JAGTDATOER***.

Tage Ipsen

referent